VENDIM
Nr. 166, datë 1.3.2017 

PËR PËRCAKTIMIN E AUTORITETIT PËRGJEGJËS QË ADMINISTRON PIKËN E VETME TË INFORMACIONIT PËR OFRIMIN E INFORMACIONIT MINIMAL PËR RRJETET E INFRASTRUKTURËS NË NIVEL KOMBËTAR

Në mbështetje të nenit 100 të Kushtetutës, të pikës 7, të nenit 9, të ligjit nr. 120/2016, “Për zhvillimin e rrjeteve të komunikimeve elektronike me shpejtësi të lartë dhe sigurimin e të drejtës së kalimit”, me propozimin e ministrit të Shtetit për Inovacionin dhe Administratën Publike, Këshilli i Ministrave 
VENDOSI:

1. Përcaktimin e Autoritetit Shtetëror për Informacionin Gjeohapësinor (ASIG), si autoritet përgjegjës që administron pikën e vetme të informacionit për ofrimin e informacionit minimal për rrjetet e infrastrukturës në nivel kombëtar.
2. Ngarkohen ministri i Shtetit për Inovacionin dhe Administratën Publike dhe Autoriteti Shtetëror për Informacionin Gjeohapësinor për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI

